b'\n_START_ARTICLE_\nKo\xc4\x8da pod Bogatinom\n_START_PARAGRAPH_\nKo\xc4\x8da pod Bogatinom (1513 m) je planinska postojanka, ki stoji na planini Na Kraju, v prostorih nekdanje avstrijske voja\xc5\xa1ke bolni\xc5\xa1nice. Ko\xc4\x8do so odprli leta 1932 in je bila v poznej\xc5\xa1ih letih ve\xc4\x8dkrat prenovljena in posodobljena. Upravlja jo PD Bohinj - Srednja vas in je oskrbovana od za\xc4\x8detka novoletnih praznikov do konca prvomajskih praznikov ter od za\xc4\x8detka junija do sredine oktobra. Ko\xc4\x8da ima gostinski prostor s 45 sede\xc5\xbei in to\xc4\x8dilnim pultom. Preno\xc4\x8di\xc5\xa1\xc4\x8da nudi v 11 sobah s 42 posteljami in v skupni spalnici s 14 le\xc5\xbei\xc5\xa1\xc4\x8di.'